XARANSE 12
pɔlu xɛɛra, maaginɛ xa di, wakili
Won yi sagatala xa fe n de matinkan naxan a sɔxɔ rakisi. Na sagatala sɔxɔ nu na Pɔlu nan na. Muxu mu a xili kolon, kɔnɔ muxu a kolon a, a fe n de rabaxi nɛ naxan a masen a a nu wakili. A xɔli i ma i xa a kolon a naxan raba ? —
Pɔlu nu na geeli Darisalamu. E a suxu nɛ barima a nu Isa xa fe falama. Kɔnɔ mixi ɲaaxi n dee nu naa Pɔlu nu raɲaaxu naxee ma, na ma e naxa lan a ma alako e xa fe ɲaaxi raba a ra. E naxa a fala : « Won xa wɔyɛn sɔɔri mangɛ bɛ alako a xa a fala a xa sɔɔrie bɛ e xa Pɔlu xani kiitisae xa banxi kui, won na won nɔxunma nɛ Pɔlu nɛ dangima won na faxa ! »
Pɔlu maaginɛ xa di naxa na yanfɛ kolon. A nanse raba ? A naxa siga geeli, a naxa na birin yaba Pɔlu bɛ. Mafure mafure Pɔlu naxa a fala a maaginɛ xadi bɛ a xa na yanfɛ fe fala sɔɔri mangɛ bɛ. I tan bɛ, fe xurudi nan nu na ki Pɔlu maaginɛ xa di bɛ a xa na fe birin fala sɔɔri mangɛ bɛ ? — Ade barima na sɔɔri mangɛ nu na kuntigi belebele nan na. Kɔnɔ Pɔlu maaginɛ xa di naxa wakili a fa wɔyɛn na sɔɔri mangɛ bɛ.
Sɔɔri mangɛ nu a kolon a nu lan a xa naxan yati raba. A naxa sɔɔri 500 xili alako e xa Pɔlu ratanga ! A naxa a fala e bɛ e xa Pɔlu xanin han Sesare na kɔɛ ra. Pɔlu nii ratanga nɛ na yanfɛ ma ? — Iyo, na mixi ɲaaxie mu nɔ a suxude ! E xa yanfɛ xun naxa rakana.
Yi taruxui nanse masenma i bɛ ? — I fan nɔma wakilide alo Pɔlu maaginɛ xa di. Won xayi na limaniya ma won nɛ Yehowah xa fe falama boree bɛ. Limaniya kui i tunnabɛxima nɛ Yehowah xa fe falade ? — Xa i na raba, I nɔma mixi n de rakiside.
YI XARAN I XA KITAABUI KUI
Xɛɛrae xa taruxui 23:12-24
Matiyu 24:14 ; 28:18-20
Timote I 4:16
wol_Latn bam_Latn bam_Latn bam_Latn bam_Latn bam_Latn bam_Latn ewe_Latn vec_Latn hau_Latn kmb_Latn